BANTAY, Ilocos Sur – Innem a daan a bomba ti naduktalan itay nabiit dagiti polis iti maysa a junkshop ditoy.
Kinumpiska dagiti polis nga indauluan ni Police Inspector Arsenio Ramos dagiti naduk-talanda a vintage bombs iti Gandara Junk Shop a masa-rakan iti Barangay Naguiddayan ditoy kabayatan ti panangiwayatda iti inspeksion ken desiminasion maipanggep iti R.A. 7832 wenno Anti- Electricity and Electronic Transmission Lines/Materials Pilferage Act of 1994 kadagiti nadumaduma a junkshops ditoy.
Maibasar iti palawag ni Christopher Abundancia y Santos, 38, mangimatmaton iti junkshop, ken tubo iti Malabon, nailako kenkuana dagiti bomba sumagmamanon a bulan ti napalabas.
Saannan a malagip no siasino dagiti nangilako kadagiti bomba.
Kinuna ni Ramos a dua ti nabiag pay idinto nga uppat ti saanen, segun iti explosive ordinance disposal team (EOD) nga inayabanda .
Adda ita iti ikut ti provincial police office dagiti nasao a bomba.#
ilo_Latn ilo_Latn ilo_Latn ilo_Latn ilo_Latn ilo_Latn